Tuiono TeanauTEANAU TUIONO (Green): Tēnā koe e te Māngai o te Whare. Ka tū ake tēnei hei Māngai mō ngā Kākariki ki te tāpiri atu aku nei mihi ki ngā mema katoa o te Whare. Ki a koutou Ngāti Tara Tokanui mēnā kei te noho i konei ki te Whare nei rānei ki roto i te ao tiwi te reo irirangi rānei anei mātou e tautoko ana tautoko katoa ngā mihi ki a rātou mā kua riro atu ki te pō rātou anō i whakapou werawera i roto i ngā tau kia tau tēnei pire ki tōna āhuatanga katoa nō reira ngā ringa rehe ngā ringa whiti ngā ringa ikahāpai i tēnei o ngā kaupapa anei mātou ngā Kākariki e mihi atu ana ki tēnā o ngā kaupapa.I au e rangahau ana ngā kaupapa kōrero mō tēnei o ngā pire i te mea ko te mea pai ki au kia mārama te taha o te tātai whakapapa te taha o te tangata me te piringa ki te whenua mā runga i tērā mārama ka puta te mōhio i tēnei mea ngā ngau kino ngā tūkino a ngā kāwana a te Karauna ki ēnei o ngā iwi kia tino mārama tātou ki tēnā nō reira mihi atu ki a koutou Ngāti Tara Tokanui ki tō hitori. I haere au ki tā koutou nei pae tukutuku kia tino mōhio au i ngā kōrero tuku iho mai ō koutou nei mātua tīpuna.I heke a Ngāti Tara Tokanui mai i maunga Tautari i ngā rā o mua kātahi ka whakarite pā me te kāinga tata ki te tāone e tū nei a Paeroa i au i whakaaro ake mō te taha Paeroa i te mea ehara nō taku taha Māori engari nō taku taha kuki airini i te wā i te hūnuku mai ōku whānau mai te Kuki Airani ko te tāone tuatahi i noho nei rātou ko Paeroa. Kātahi pērā te nuinga o ngā tāngata i hunuku mai i ngā Airani i heke mātou katoa ki Tāmaki Makaurau nō reira e mihi atu ki a koutou e noho tonu ana ki tērā o ngā tāone. A Tara he pānga nōna i te mea ko ia te teina o Te Kauwhata me Tūkōrehu he mokopuna rātou ō Raukawa. He karangatahi a ia ki a Marutuahu. Ki roto i ngā pire i pānuihia e mātou ki roto i ngā wiki kua kaha putaputa ērā o ngā ingoa i te mea mēnā kei te whakaaro tātou ki ngā horopaki o Tikapa Moana kāore e kore he piringa he wehenga he tukinga ētahi o ngā wā heoi anō nā te tātai o te whakapapa o te whānau o te hapū o te iwi tērā te whāriki e hono i a tātou ki a tātou otirā i a rātou ki a rātou. E ai ki ngā rangahau ko te ingoa o Ngāti Tara Tokanui he toka anō i whakaaro e te kawenata i waenganui o te awa pū o Ngāti Tara me te rāe o Ngāti Hako nā tō rātou nei whakapapa ki a Ngā Mārama ki tōna mārena ki a Hoturoa ka mutu ko Tarawa nō Ngāti Hako me Ngā Mārama tērā ngā piringa whakapapa. Heoi i au i pānuihia ki ngā kino huhua ki roto i te pire mai rānō i te mea i pērā ki ngā pire o mua kei konei ki roto i tēnei o ngā pire i timata ki roto i te pire me te toha atu i waenganui i te tau 1865 ki te tau 1868 ka raupatuhia e te Karauna ētahi 2090 ēka i ngā whenua huri noa i Tauranga. Tini te mano o te tangata whenua i ēnei whenua ahakoa te whakahoki a te Karauna te nuinga o taua rohe ki ētahi atu Māori me te pupuri tonu i ētahi 50000 ēka mōna e pā nō Tara Tokanui ki ngā whenua i riro i tēnei raupatu. I te tau 1864 ka hokona e te Karauna ētahi whenua i ngā poraka o Katikati me Te Puna mōna i tētahi atu iwi. Ka riro ētahi whenua o Ngāti Koi i taua wā ko Ngāti Koi ko rātou i tēnei tauhokohoko. I hoatu whenua ki ētahi atu ko ēnei ngā pōraruraru ka puta ki tēnei o ngā ngaukino ki te iwi. Haere tonu ka taka te wā ka kite i tērā i roto i ngā tau ngā tino raru ki a Ngāti Tara Tokanui. I te marama 1868 ko ngā rangatira o Ngāti Tara Tokanui tonu ētahi i hāina i tetahi whakaetanga me te Karauna kia whakatū maina mahinga koura i Ōhinemuri. I te tau 1870 ka tono te rangatira o Ngāti Tara Tokanui tērā tipuna i kōrero te Whare Te Keepa Raharuhi ki te Kōti Whenua Māori kia āta tirohia te taitara mō te Ōwhāroa kia whakāetia te mahinga koura nā runga i tērā nā ngā imi haere o ngā nama o te iwi te whai i ngā tukanga o te kōti ka pīkaungia e te iwi te taumahatanga ki runga i tērā mā runga i tērā ka iti haere tō rātou nei mau ki ō rātou nei whenua ki ā rātou nei rawa. Hei tauira anō mai i te tau 1872 ka timata tētahi o ngā āpiha o te Karauna ki te utu tōmua i mua i te whakawhiwhinga taitara ki te whenua ki te tangata takitahi i a mātou ka pānui i ēnei pire ko tēnei kaupapa i tīno kitea. Haramai te Karauna kātahi ka takitahi te Karauna i te whenua ā tōna wā ka ngaro atu te whenua. I te mea he iwi takitini mātou te iwi mēnā kei te takitahi te whenua mea rawa ka ngaro haere. I kite mātou i tērā ki roto i ngā āhuatanga ngā tukanga o te kōti ki a Ngāti Tara Tokanui. Tae noa ki te wā kua tino raru anō te taiao ki ētahi atu kua paru i ngā toinga o ngā maina ki roto i te awa ka paru katoa mai i tērā o ngā āhuatanga kātahi ka porotū tō rātou nei tipuna me ngā Māori ki tērā o ngā āhuatanga. Me matua mōhio mai tātou ki ngā whakaaro o rātou mā nā te mea kei te noho tātou i roto i te horopaki o ngā pōraru o te āhuarangi i kite tātou ngā paru ki roto i ngā awa nō reira i whakaaro anō ērā o ngā tipuna i te wā i whawhai rātou mō ō rātou nei whenua. Anei anō ko Ngāti Tara Tokanui. He tauira anō mō tērā. Nō reira me kaha tātou ki te hoki atu ki tērā o ngā āhuatanga kia matua mōhio mai tātou kia tiaki tātou te taiao ka tiaki tātou te tangata. Te piringa o te tangata ki te whenua; koira te take e kī ana he tangata whenua anō tātou. Te rahinga o ēnei pire kua haramai i mua i a mātou te Kōmiti Whiriwhiri Take Māori ehara i te māma he uaua. He maha ngā aupiki ngā auheke he maha ngā pouritanga ki tēnā i haere mai i mua i te komiti nō reira kāore ēnei momo whakataunga kereme e āhei ana te ea i ēnā o ngā tino pōuri heoi ko tētahi mea pai o ēnei matapaki kōrero ētahi wā tautohetohe kōrero ko te puta o ngā kōrero kia tuku iho ki ō rātou nei mokopuna kia tukuiho ki ō rātou nei tamariki. Nō reira e tika ana te kōrero ko tēnei te wā o Matariki me mānawatia a Matariki me mānawatia ano hoki ō tātou nei hītori te katoa te hītori kei raro i ō rātou nei rekereke. Mā runga i tēnā te mārama o te tangata ki te hītori kei raro i ō rātou nei waewae kei raro i ō rātou nei rekereke. Ka taea e te tangata te tino mōhio ko wai ia kei hea ia. He aha te take e pēnei ana te iti me te rahi o te whenua kei te Māori mā runga i tēnā ka puta tātou katoa ki te āo mārama. Ki a mātou ngā Kākariki ko tēnei mea Te Tiriti o Waitangi ehara i te kirimana noa ehara i te mea ka haere noa ki te hokomaha ki te tauhokohoko kao. Ko tēnei mea Te Tiriti o Waitangi he kawenata he tūāpapa mō tātou katoa e noho ana ki Aotearoa nei. Ki runga i te ora ki runga i te pae ki runga i ngā whakaaro o rātou mā i waitohu i Te Tiriti o Waitangi ki Waitangi i taua wā. Nō reira ko ahau anō tēnei nō ngā Te Paati Kākariki e mihi kau ana ki a koutou katoa ngā ringa rehe ngā ringa hāpai o tēnei kaupapa Ngāti Tara Tokanui tēnā koutou otirā te Whare tēnā koutou katoa. [Greetings Speaker. I stand here as a representative for the Greens to extend a warm welcome to all the members of the House. To you Ngāti Tara Tokanui if you are here present or if you have tuned in via the radio station or TV we are here to support and to also support the acknowledgments to our loved ones who have been received by the night and to everyone who gave their indefatigable efforts in the years to settle this bill to its full completion and so to the experts of this matter here are the Greens in full acknowledgement. As I was researching the relevant information regarding this bill because I think it's important to understand the genealogy and the connection to the land through that you will understand the difficulties by the Crown towards these nations and so acknowledgments to you all Ngāti Tara Tokanui and to your history. I searched up your webpage so that I could fully understand your history from your ancestors. So in the old times Ngāti Tara Tokanui left from Maunga Tautari and then set up their village near the small town Paeroa which brings back memories regarding not my Māori side but my Cook Island side when my families moved over from the Cook Islands where Paeroa was the first town in which they all settled. Then like the majority of the rest that moved over from the Cooks we all ended up in Auckland and so I would like to acknowledge everyone still living in that town. Tara has connections because he is the younger sibling to Te Kauwhata and Tūkōrehu who are all grandchildren of Raukawa and a first cousin to Marutuahu. In the bill that I read in the past weeks those names appear often because if we think about Tikapa Moana no doubt there were times of separation connections and time of strife as well however it is through genealogical connections to family to nations that connects us together. According to research the name of Ngāti Tara Tokanui a rock that the kawenata thought was between the river of Ngāti Tara and the bridge of Ngāti Hako and it was through the genealogy to Ngā Mārama to her marriage to Hoturoa also Tarawa is from Ngāti Hako and Ngā Mārama these are the genealogical links. Moreover as I read all the bad in the bill from way back because that's how it was in all the old bills in this bill it starts between the year 1865 to 1868 where the Crown confiscated around 2090 acres of land around the Tauranga region. There were multitudes living around this are although the Crown gave back most of that land to other Māori and held on to about 50000 acres for the Crown including an area of Tara Tokanui that was confiscated. In the year 1864 the Crown bought some lands in the Katikati and Te Puna blocks for itself from other tribes. Some lands from Ngāti Koi at that time they were selling and buying. Land was given to others these were some of the challenges that the iwi had to go through. Moreover as time went on many troubles came before Ngāti Tara Tokanui. In the year 1868 the leaders of Ngāti Tara Tokanui signed the agreement with the Crown to establish a gold mining project in Ōhinemuri. In the year 1870 the leader who is spoken about in the House Te Keepa Raharuhi sent to the Native Land Court to carefully look at the title for Ōwhāroa to approve the goldmining and due to that the difficulties of following that rules made it hard on that and because of that their ability to hold on to their land and assets became difficult. Another example in the year 1872 one of the Crown officers started to pay early before given the title to the land to the one person and so Speaker when we read the bill this matter is very evident. The Crown came and then they divided the land in time the land was lost. Because we are a multi-nation people if the land is divided in time no doubt it would be lost. We saw that in the court procedures to Ngāti Tara Tokanui. Right up to when the land becomes waste to others the leftover waste from the mine made its way to the river and due to that it became filthy and then their ancestor and the Māori of the time protested. We really need to understand how they felt back then because we sit in the context with different challenges they saw the waste in their rivers and so that was what they fought for when fighting for their lands. And that is Ngāti Tara Tokanui. Another example. And so we must be wise to go back to that process so that we are properly informed. So that we take care of the land and the people. The connection of the people to the land; as the saying goes people are the land. The many types of bills that are presented before us the Māori Affairs Committee they aren't easy; they are hard. There are many ups and downs and sorrow shown with what comes before the committee. So these settlement claims will not fully satisfy for the difficulties that have happened however some benefit moving forward is the discussions to have and with the children as well. So it's correct to say give thanks to Matariki to honour Matariki and to honour our history under their presence. People can fully understand who they are where they are and why the small and big things are done by Māori on their land and through that we are all born to this world of light. To us the Greens the Treaty of Waitangi is not only a contract; it's not as if you just go to the shop to buy things no. The Treaty of Waitangi is an agreement a foundation for all of us living here in New Zealand. Bonded by love and life bonded by the people who signed the Treaty of Waitangi during that time. So this is me from the Greens thanking you all the experts and leaders of this kaupapa Ngāti Tara Tokanui thank you all and also the House thank you all as well.]